Szociológia/Alkohol; Alc.
Hajnóczy Péter, kék-fehér kéziratos spirálfüzet betoldott újságlappal, kéziratos jegyzetlappal és kéziratos spirálfüzetlapokkal, HP00144
Péter Hajnóczy, blue and white manuscript notebook with attached newspaper clipping, manuscript notepaper and manuscript notebook pages, HP00144
A fedlap (Szociológia) felől olvasva: Aki a tavaszt sietteti[.]
A hátlap (Alkohol; Alc.) felől olvasva: Szekér (mikor a galambok föltolják a szerkeret, a szekér védje, amit az öregasszony fogott.[)]
Sértetlen, kék és fekete tollal, valamint piros, világoskék és sötétkék filctolla írt kéziratos spirálfüzet. A füzetben kétféle oldalszámozás van, az egyik autográf és a hiányos (a betoldott lapokra nem terjed ki), a másik feltehetően a Szegedi Hajnóczy Péter Hagyatékgondozó Műhely munkatársától származik.
A füzet mindkét irányból olvasható, a cím a fedlapon (Szociológia) és a hátlapon (Alkohol; Alc.) is autográf, dátum nincs. A keletkezés idejére a jegyzetek fontosabb témacsoportjaiból lehet következtetni, amelyek az 1975-ben megjelent Az elkülönítő című szociográfiához és az ugyancsak 1975-ös A fűtő című kötet novelláihoz kapcsolódnak. A szöveg továbbá idézi Mezei Árpád és Levendel László 1972-ben megjelent Az alkoholista beteg személyisége című munkáját, valamint a 21/75. számú lap versoján egy gemkapoccsal betoldott, félbehajtott, hátoldalán jegyzetelt vételi jegyzék található 1973. VI. 27-i dátummal.
A betoldott újságlap a Magyar Nemzet, 1974. augusztus 29. csütörtöki számának 7–8. oldala, amelyen dr. Pápa Miklós szerkesztőségnek írt levele olvasható Az elfalazott Lajos-forrás címmel. Az egyik bekezdést autográf bekarikázás emeli ki. A kiemelés szövege: A Lajos-forrás ma ismét szabad. A vadászkastélyból turistaház lett, s a volt magánúton menetrendszerű autóbuszok szállítják a kirándulókat, turistákat. Régi hangulatából mégis hiányzik egy kedves szín: az élő forrás létezése. Ez érthetően lehangolja a forrás régi ismerőit, annak ellenére is, hogy mindenki tudva-tudja, hogy vizét jó célra hasznosítják.